open-index/open-wikipedia-markdown huggingface dataset:
Myyrän aarre

**Myyrän aarre** on vuonna 2001 ensi-iltansa saanut lyhyt animaatioelokuva, jonka on ohjannut Tini Sauvo. Elokuva on Tini Sauvon kolmas ja toistaiseksi viimeinen lyhytelokuva. Kertojana toimii Vesa Mäkelä ja laulajana Aurora Ikävalko.

Elokuva on esitetty televisiossa viisi kertaa vuosina 2001, 2002, 2003 ja vuonna 2004 kahteen kertaan. Elokuva on kuvattu Yleisradion animaatiostudiossa Helsingin Pasilassa. Elokuvan käsikirjoitus voitti Camilla Mickwitzin muistolle järjestetyn käsikirjoituskilpailun vuonna 1990, ennen elokuvan tekemistä. 

## Juoni

Pieni myyrä etsii pudonnutta tähteä öisestä metsästä, jossa kaikki muut jo näyttävät löytäneen aarteensa.

## Ääninäyttelijät

 

## Tekijät

* Käsikirjoitus, piirrokset, animointi ja ohjaus: Tini Sauvo
* Kuvaus: Tero Makkonen
* Äänisuunnittelu ja miksaus: Pekka Karjalainen (Kikeono Film Sound)
* Leikkaus: Tuuli Kuittinen
* Tuotanto: Liisa Helminen
* Musiikki: Jani Uhlenius
* Soittajat: Jouni Heinonen, Jani Lappalainen, Jouko Nyqvist, Altti Uhlenius ja Harri Virtamo
* Musiikin äänitys: Martin Brushane (Studio Brushane)
* Musiikin miksaus: Seppo Vanhatalo (Kikeono Film Sound)
* Animaation assistentti: Heli Laine
* Äänileikkaus: Kauko Lindfors ja Janne Laine
* Negaleikkaus: Helena Selin / Finnlab
* Värinmäärittely: Pirjo Laivuori / Finnlab
* Kiitos tuesta: SES / Pia Andell ja Petri Jokiranta, AVEK / Kari Paljakka, Taiteen keskustoimikunta
Yhteistuotanto: YLE TV1 Yhteistuotanto-ohjelmat / Sari Volanen
Tuotanto: Liisa Helminen Film Productions Oy / 2001
Kronoksen ja Rhean temppeli

**Kronoksen ja Rhean temppeli** oli Kronokselle ja Rhealle omistettu kreikkalainen temppeli Ilissos-joen varrella Ateenassa Kreikassa. Se sijaitsi Olympoksen Zeuksen temppelin eteläpuolella, kaakkoon Apollon Delfinioksen temppelistä.

Temppeli oli rakennettu roomalaisella kaudella noin vuonna 150 jaa. Se liittyi läheiseen suureen Zeuksen temppeliin, joka saatettiin valmiiksi hieman aiemmin Hadrianuksen aikana, sillä Kronos ja Rhea olivat Zeuksen vanhemmat. Jo tyranni Peisistratoksen, joka aloitti Zeuksen temppelin rakennuttamisen arkaaisella kaudella 500-luvulla eaa., tiedetään rakennuttaneen Ateenaan myös Kronoksen ja Rhean temppelin. Se sijaitsi mahdollisesti roomalaisaikaisen temppelin paikalla.

Temppeli edusti doorilaista tyyliä. Siitä on säilynyt lähinnä sen perustukset. Temppeliin liittyi oletettavasti Kronia-juhla.

Temppeli purettiin alueen muiden rakennusten tavoin noin vuonna 258, kun keisari Valerianus rakennutti alueen poikki muurin goottien ja herulien hyökkäyksen pelossa.

## Lähteet
Markus Rautiainen

**Markus Rautiainen** (s. 19. marraskuuta 1993) on suomalainen futsalpelaaja, joka pelaa kaudella 2020-2021 Futsal-ligaa Akaa futsalissa. Rautiainen siirtyi Akaaseen Kampuksen Dynamosta kesällä 2020. Rautiainen on pelaajaprofiililtaan laitapelaaja, joka tunnetaan erityisesti kovasta ja tarkasta laukauksestaan.

Rautiainen on esiintynyt myös Suomen maajoukkueessa. Rautiainen teki maajoukkuedebyyttinsä Sloveniaa vastaan syksyllä 2016 ja  viimeeksi hänet on nähty maajoukkuepaidassa Espanjaa vastaan pelatuissa maaotteluissa keväällä 2018. Rautiainen on voittanut Suomen paidassa kaksi Pohjoismaiden mestaruutta (2016 ja 2017)  

Kauden 2018-2019 Rautiainen kävi pelaamassa JoSePassa. Tätä ennen Rautiainen pelasi neljä kautta futsal-liigaa Kampuksen Dynamossa ja futsal-ykköstä LPK:ssa. Rautiaisen kasvattajaseura on Petäjäveden Petäjäiset. Kaudella 2017-2018 Rautiainen voitti Kadyn paidassa Suomen Mestaruuden. 

## Lähteet
G59 Records

**G59 Records** on yhdysvaltalainen hip hop -musiikkiin keskittyvä levy-yhtiö. Levy-yhtiön perustivat Ruby da Cherry, $crim, Ramirez, 7th Ward Navigator ja Tenshi D00M. G59 Recordsin artisteihin kuuluu muun muassa $uicideboy$, Night Lovell, Ramirez, Germ.

## Lähteet
*https://rateyourmusic.com/label/g_59_record_
*G59 Recordsin Twitter tili
*G59 Recordsin viralliset sivut
Uxue Barkos

**
**Miren Uxue Barkos Berruezo*' (s. [[1964]] [[Pamplona]]) on [[Espanja|espanjalainen]] toimittaja ja poliitikko.

Barkos opiskeli [[informaatiotutkimus|informaatiotutkimusta]] [[Navarran yliopisto|Navarran yliopistossa]]. 

Barkos aloitti toimittajana Espanjan yleisradioyhtiössä (RTVE) vuonna 1984, ja myöhemmin hän työskenteli *Navarra Hoy'' -sanomalehdelle. Vuonna 1990 hän aloitti toimittajana navarralaisessa Euskal Telebista (ETB) -televisioyhtiössä.
 
Vuonna 2004 Barkos valittiin Espanjan edustajainhuoneen jäseneksi Nafarroa Bai -koalition ehdokkaana. Hänet valittiin uudelleen vuonna 2008 (Nafarroa Bai) ja 2011 (Geroa Bai). Hän on ollut Pamplonan kaupunginvaltuutettu 2007–2011 ja 2011–2015.   

Uxue Barkos nimitettiin Navarran aluejohtajaksi heinäkuussa 2015. 

## Lähteet

### Viitteet

## Aiheesta muualla
Jamila Sanmoogan

**Jamila Keizia Sanmoogan** (s. 20. maaliskuuta 1997 Georgetown) on guyanalainen uimari. Hän edustaa Dolphin Speed Swim Clubia.

Sanmoogan sijoittui kesäolympialaisissa 2016 Rio de Janeirossa 63. sijalle naisten 50 metrin vapaauinnissa.

Uinnin maailmanmestaruuskilpailuissa hän sijoittui vuonna 2015 Kazanissa 50 metrin perhosuinnissa 56:nneksi ja 50 metrin vapaauinnissa 80:nneksi. Vuoden 2017 MM-kilpailuissa Budapestissa Sanmoogan ui 45:nneksi 50 metrin perhosuinnissa ja 62:nneksi 50 metrin vapaauinnissa. Kansainyhteisön kisoissa 2018 hän sijoittui 23:nneksi 50 metrin perhosuinnissa, 32:nneksi 100 metrin vapaauinnissa ja 34:nneksi 50 metrin vapaauinnissa.

## Lähteet
Zion Williamson

**Zion Lateef Williamson** (s. 6. heinäkuuta 2000 Salisbury, Pohjois-Carolina,) on yhdysvaltalainen koripalloilija, pelipaikaltaan lähimpänä pientä laitahyökkääjää tai isoa laitahyökkääjää.

## Pelaajaura

Williamson pelasi yliopistokoripalloa Duke Universityssä kauden 2018–2019. Williamsonin odotettiin yleisesti olevan  ensimmäinen varaus, ja New Orleans Pelicans varasi hänet ensimmäisellä vuorollaan.

Taitojensa lisäksi Williamsonia pidetään fyysisenä poikkeusyksilönä: vaikka hän painaa samanpituisiin verrokkeihinsa nähden poikkeuksellisen paljon, hänellä on erinomainen ponnistusvoima. Kokoluokaltaan ja fyysisiltä ominaisuuksiltaan Williamsonia on verrattu muun muassa LeBron Jamesiin ja Charles Barkleyhin.

## Lähteet
* Zion Williamson College Stats College Basketball at Sports-Reference.com 

### Viitteet

## Aiheesta muualla
Sankarteos

**Sankarteos** (myös *Sankarintyö*) on Aleksis Kiven näytelmä. Sen käsikirjoitus on kadonnut. Kiven kirjeenvaihdosta ilmenee, että *Sankarteos* valmistui samoihin aikoihin kuin *[[Lea (näytelmä)|Lea]]* ja *[[Leo ja Liina]]*, eli 1860-luvun lopulla. Kivi oli kirjoittanut syyskuussa 1867 Kaarlo Bergbomille kolmesta pienestä teoksesta, jotka hänellä on valmiina. *Lea* julkaistiin 1869, *Leo ja Liina* julkaistiin Kiven kuoleman jälkeen 1878.

*Sankarteoksesta* on säilynyt arvio, joka on päivätty 6. lokakuuta 1868. Arvion mukaan teos kuvaa kiitettävästi Suomen kansaa, mutta taiteellisesti se jää puolitiehen. Arvostelusta on päätelty *Sankarteoksen* olleen rakkausnäytelmä, jossa isän ja tyttären sukset menevät ristiin. Se muistuttaa siis *[[Karkurit|Karkureita]]*, *Leaa* ja *[[Selman juonet|Selman juonia]]*. Näytelmässä on Heribert-niminen paroni, arvatenkin kilpakosijana, kuten *Karkurien* katala Niilo, joka häviää kaksinkamppailun ja ampuu voittajansa. *Sankarteos* lienee suunniteltu esitettäväksi helposti omaksuttavana seuranäytelmänä.

*Sankarteos* vastasi 1860-luvulla lisääntyneeseen suomenkielisten näytelmien kysyntään. Kivi itse arveli *Sankarteoksen* sopivan myös maaseudulla näyteltäväksi, sillä sen kaikki roolit ovat kevyitä.

Kiven näytelmiä muokannut Bergbom korjaili myös *Sankarteosta*, ja Kivi hyväksyi Bergbomin tekemät muutokset.

*Sankarteoksen* ohella Kiven näytelmistä ovat kadonneet *Maisteri Virokannus* ja *Aino*. *Ainosta* on säilynyt ainoastaan tieto, että se voitti 25 ruplan palkinnon ylioppilaiden näytelmäkilpailussa 1860-luvun alussa. *Maisteri Virokannus* puolestaan oli runoelma, jota Kivi työsti vuonna 1857.

## Lähteet
*
*

### Viitteet

## Aiheesta muualla
*Suomalaisen Kirjallisuuden Seura : Kiven elämä ja tuotanto 
*Aleksis Kivi : kansalliskirjailija : Kiven teokset: Sankarteos (Sankarintyö) 
*Viipurin Suomalainen Kirjallisuusseura : Historia
*Finna: Löytyykö Maisteri Virokannus
Nakazawa

**Nakazawa** on muun muassa seuraavien henkilöiden sukunimi:

*Keiji Nakazawa (1939–2012), japanilainen mangataiteilija
*Kyle Nakazawa (s. 1988), yhdysvaltalainen jalkapalloilija
*Sota Nakazawa (s. 1982), japanilainen jalkapalloilija
*Yūji Nakazawa (s. 1978), japanilainen jalkapalloilija
*Yūko Nakazawa (s. 1973), japanilainen laulaja ja näyttelijä.
Nikola Erceg

**Nikola Erceg** (s. 9. maaliskuuta 1984) on serbialainen futsalpelaaja, joka pelaa kaudella 2019-2020 Ruotsin pääsarjassa, Örebro FC:n riveissä. Erceg on aiemmin edustanut Futsal-liigassa pelaavaa Sievi FS:ää. Erceg on voittanut Sievin kanssa kolme perättäistä Futsal-liigan mestaruutta (2015, 2016 ja 2017). Kauden 2016 - 2017 päätteeksi Erceg valittiin Kauden Futsalpelaajaksi . Erceg siirtyi syksyllä 2019 Örebrohon, jossa pelaavat myös suomalaiset Lari Honkanen, Taneli Kohonen ja jota valmentaa Jani Paananen.  

Ennen siirtymistään Sieviin kaudeksi 2012 Erceg pelasi futsalia Drina Gorazdessa Bosnia-Herzegovinassa. Erceg pelaa myös jalkapalloa. hän on keskikenttäpelaaja. Kaudella 2018 hän edusti Närpes Kraftia, joka pelaa kakkosessa. Aiemmin urallaan hän on pelannut Kakkosta myös FC YPA:n, PS Kemin, Kajaanin Hakan ja TP-47:n riveissä .

## Lähteet

## Aiheesta muualla

* Nikola Erceg Palloliiton sivuilla 
* Nikola Erceg Transfermarks-sivuilla (jalkapallouran tilastot)
*Nicola Erceg kooste Youtubessa
Cory Booker

**Cory Anthony Booker** (s. 27. heinäkuuta 1969 Washington DC, Yhdysvallat) on yhdysvaltalainen poliitikko ja senaattori New Jerseystä. Hän on Yhdysvaltain demokraattisen puolueen jäsen. Booker kilpaili demokraattisen puolueen presidenttiehdokkuudesta vuoden 2020 vaaleissa. Hän vetäytyi kisasta 13. tammikuuta 2020.

Huhtikuussa 2025 Booker piti 25 tuntia ja neljä minuuttia kestäneen puheen, joka on pisin puhe Yhdysvaltain senaatissa. Puheessa Booker osoitti demokraatti-puolueen vastustusta presidentti Donald Trumpin toimille. Useissa kohdissa puheen aikana Bookerin virkaveljet esittivät kysymyksiä. Booker myös pyysi viemään tuolinsa pois jotta hänelle ei tulisi kiusausta istua alas. Puheelle ei ole varsinaista aikarajaa, mutta puhujan on pysyttävä seisaaltaan ja puhuttava lähestulkoon jatkuvasti. Aiempi puhe-ennätys on vuodelta 1957, jolloin puhe pyrki estämään kansalaisoikeuksien muutoksen. Bookerin puhe kattoi useita aiheita sosiaaliturvasta, maahanmuutosta, taloudesta, koulutuksesta, sananvapaudesta ja ulkosuhteista. Puheessa käsiteltiin osia hänen saamistaan kirjeistä. Bookerin puhe ei ollut jarrutuskeskustelu vaan hänen mukaansa tarkoituksena oli varoittaa vakavasta ja välittömästä vaarasta, jonka Trumpin hallinto aiheuttaa demokratialle ja väestölle Yhdysvalloissa.

## Lähteet

## Aiheesta muualla
* Cory Booker, presidentinvaalikampanjan verkkosivut
Greifensee

**Greifensee** on järvi Koillis-Sveitsissä Zürichin kantonissa. Järven laskujoki on Glatt.

Järven pinta-ala on 8,6 neliökilometriä. Se on kuusi kilometriä pitkä ja noin kilometrin levyinen. Järven valuma-alue on 164 neliökilometriä.

Greifenseehen laskevia jokia ovat Pfäffikerseen laskujoki Aabach ja kaakon suunnasta laskeva Mönchaltorfer Aa.

Järveä ympäröivät kunnat ovat Schwerzenbach, Greifensee, Uster, Mönchaltorf, Maur ja Fällanden.

## Lähteet
*

### Viitteet

## Aiheesta muualla
Gylling

**Gylling** on muun muassa seuraavien henkilöiden sukunimi:

* Axel Gylling (1880–1957), suomalainen korkeimman oikeuden oikeusneuvos
* Edvard Gylling (1881–1938), suomalainen tilastotieteilijä ja vasemmistolainen poliitikko
* Gustaf Oskar Gylling (1829–1891), suomalainen kenraalimajuri
* Heta Gylling (s. 1955), suomalainen filosofi
* Jane Gylling (1902–1961), ruotsalainen uimari
* Oscar Fredrik Wilhelm Gylling (1843–1908), suomalainen senaattori, hovioikeudenasessori ja kihlakunnantuomari

## Muuta
* Gylling, taajama Odderin kunnassa Tanskassa
Piklas

**Piklas Oy** on suomalainen ikkuna- ja ulko-ovivalmistaja, joka toimii Pyhännällä Pohjois-Pohjanmaalla. Piklas valmistaa puualumiini-ikkunoita ja ulko-ovia, joiden kuluttajamyynti tapahtuu yrityksen oman verkkokaupan ja asennuspalvelua tarjoavan PiklasKumppani-verkoston kautta. Piklas valmistaa ikkunoita myös talotehtaille. 

Tuotantokapasiteetti on noin 120&nbsp;000 ikkunaa ja ovea vuodessa. 

## Tuotteet
Piklas valmistaa mittatilaustyönä kiinteitä ja sisään avautuvia puualumiini-ikkunoita sekä ulko-ovia. Piklas-ulko-ovien materiaalina on joko massiivipuu tai HDF-puukuitulevy. Kaikista ovimalleista on yhteensopiva ovisarja, joka kattaa talon eri sisäänkäynnit: terassiovet, levikkeet, parvekeovet, umpiovet ja pariovet samalla ulkoasulla. Massiivipuisia ulko-ovia valmistetaan samoilla Piklas-suositusväreillä kuin ikkunoita. Kaikilla Piklas-ikkunoilla ja ulko-ovilla on Avainlippu-tunnus. 

Piklas-ikkunoiden sisäpintoihin ja HDF-ulko-oviin on yli 200 värivaihtoehtoa. 

## Historia ja omistus
Piklas-ikkunoita on valmistettu 1970-luvun alusta Pyhännän Rakennustuote Oy:n osana. Vuoden 2005 lopulla ikkunateollisuus eriytettiin omaksi osakeyhtiöksi. 

Vuonna 2014 Piklas investoi ulko-ovitehtaaseen ja oman ulko-ovimalliston valmistus Pyhännällä käynnistyi vuonna 2015. Piklas Oy avasi ikkuna- ja oviverkkokaupan vuonna 2014. Verkkokaupalle on myönnetty Design from Finland -tunnustus. 

Piklas Oy kuuluu mekaaniseen puunjalostamiseen erikoistuneeseen PRT-Forest-konserniin, jonka omistaa Sydänmetsän perhe. Konsernin liikevaihto vuonna 2017 oli 34 miljoonaa euroa ja sen tytäryhtiöitä ovat Piklaksen lisäksi muun muassa hirsitaloja valmistava Kontiotuote Oy, talotoimittaja Jukkatalo Oy, puutaloja valmistava Lappli-Talot Oy ja Pyhännän Rakennustuote Oy.  Vuonna 2025 konsernin liiketoiminta koostuu lähes kokonaan Piklas Oy:n ikkuna- ja oviliiketoiminnasta. 

Vuonna 2024 Piklas Oy toteutti historiansa suurimman investoinnin ottamalla käyttöön nykyaikaisen osavalmistuslinjan. 

## Lähteet
Viveka Lanne

**Viveka Lanne** (s. 1974) on Huittisten kaupunginjohtaja. Aikaisemmin hän on toiminut Siikaisten kunnanjohtajana. Hän siirtyi kunnanjohtajan virkaan Satakuntaliiton aluekehitysasiantuntijan tehtävästä. Puoluetaustaltaan Lanne on taustaltaan keskustalainen, ja hän on toiminut Keskustan Porin valtuustoryhmän puheenjohtajana ja Porin kaupunginvaltuutettuna.

Siikaisten valtuuston kunnanjohtajavaalissa 9. heinäkuuta 2015 Lanne sai 10 ääntä, Olli Rajala 5 ääntä ja Karri Kunnas yhden äänen. Karri Kunnas valittiin Lanteen kieltäytymisen varalle.

Lanne valittiin Huittisten kaupunginjohtajaksi 25. huhtikuuta 2022 järjestetyssä vaalissa. Hän sai toisella kierroksella äänistä 23, kun vastaehdokas Timo Kaunisto sai 11.

## Yksityiselämä
Lanne on naimisissa ja hänellä on miehensä kanssa lapsia.

## Lähteet
Kimmo Puolitaival

**Kimmo Juhani Puolitaival** (s. 1956) on Merikarvian kunnanjohtaja. Hän siirtyi kunnanjohtajan virkaan Varsinais-Suomen Ely-keskuksen ylijohtajan tehtävästä. Sitä ennen hän työskenteli Varsinais-Suomen TE-toimiston johtajana.

Puolitaival on toiminut Turun rauhanyhdistyksen puheenjohtajana.

## Lähteet
Bolivian kansallisarkisto ja -kirjasto

**Bolivian kansallisarkisto ja -kirjasto** (, lyhennys: **ABNB**; ) on Bolivian perustuslaillisessa pääkaupungissa Sucressa toimiva kansalliskirjaston ja kansallisarkiston sekä yleisen kirjaston käsittävä julkinen kansallinen instituutio ja rakennuskokonaisuus.

Kansalliskirjasto sai Boliviassa alkunsa heinäkuussa 1825 alkujaan nimellä Chuquisacan yleinen kirjasto  (*Biblioteca Pública de Chuquisaca*). 1870-luvulla kirjasto alettiin tuntea jo kansalliskirjastona ja sen virkailijoita kutsuttiin toisinaan kansalliskirjastonhoitajiksi. Kansalliskirjaston asema tuli virallisesti näkyviin 19. kesäkuuta 1872 annetussa säädöksessä. Bolivian kansallisarkisto perustettiin kenraali Narciso Camperon hallituksen aikana 18. lokakuuta 1883 annetulla säädöksellä.
 
Nykyiseen rakennukseensa Bolivian kansallisarkisto ja -kirjasto muutti vuoden 2003 alussa. Uuden rakennuksen rakennutti Bolivian keskuspankin kulttuurirahasto (Fundación Cultural del Banco Central de Bolivia).

Bolivian aikuisväestöstä (yli 15-vuotiaat) oli YK:n erityisjärjestö Unescon mukaan lukutaitoisia 92,46 prosenttia (vuonna 2015). Vuoden 2001 väestönlaskennan mukaan espanja oli äidinkielenä 60,7 prosentilla väestöstä, ketšua 21,2 prosentilla, aimara 14,6 prosentilla. Vieraskielisiä oli 2,4 prosenttia ja muita kieliä puhui 1,2 prosenttia. Tästä huolimatta esimerkiksi kansallisarkiston- ja kirjaston verkkosivusto vaikuttaa olevan toteutettu ainoastaan espanjankielisenä (tai ei sisällä linkkejä Bolivian muihin virallisiin kieliin), jonka lisäksi ABNB:llä on tästä erillinen suppeampi englanninkielinen sivusto.

## Lähteet

## Aiheesta muualla
* Archivo y Biblioteca Nacionales de Bolivia (ABNB)  (facebook.com)
* The National Archive and the National Library of Bolivia at Sucre (by Juan de Zengotita; in ''The Hispanic American Historical Review'' 29 (4): 649-676 (Nov., 1949); kirjautumatta näkyvissä vain s. 649  (jstor.org)
* National Library of Bolivia   (nationallibraryofbolivia.org)
Marjo Rantanen

**Marjo Rantanen** (s. 7. toukokuuta 1976) on suomalainen tunnelmamuotoilun kehittäjä, tietokirjailija, ammattipuhuja, valmentaja ja stand up -koomikko. Hän on Suomen tietokirjailijat ry:n jäsen. 

## Teokset

* Tunnelmamuotoilu, Talentum Pro, 2016. 
* Tunnelmajohtaja, Alma Talent, 2018. 
* Tunnelman voima, Viisas Elämä, 2022. 
* Ansaitset parempaa, Viisas Elämä, 2024.

## Palkinnot

* Laurea ammattikorkeakoulun Vuoden Alumni 2016. 
* Vuoden puhuja 2019.
* All Stars 2021 -voittaja

## Lähteet

## Aiheesta muualla
* https://eventolehti.fi/artikkelit/tunnelmaa-johtamalla-tehdaan-tuloksia/
Saksan ja Suomen suhteet

**Saksan ja Suomen suhteet** alkoivat Saksan keisarikunnan tunnustettua Suomen valtion 4. tammikuuta 1918. Maiden väliset diplomaattisuhteet Saksan demokraattisen tasavallan kanssa solmittiin vuonna 1972 ja Saksan liittotasavallan kanssa 1973. 

Molemmat maat ovat Euroopan unionin ja Naton jäseniä. Suomen suurlähetystö sijaitsee Berliinissä ja Saksan suurlähetystö Helsingissä. Viimeisimpinä Suomen Berliinin-suurlähettilöinä ovat toimineet Ritva Koukku-Ronde (2015–2019), Anne Sipiläinen (2019–2023) ja Kai Sauer (2023—).

## Kuvia

File:Bundesarchiv Bild 183-1987-0930-045, Dresden, Koivisto-Besuch, Wolfgang Berghofer.jpg|Mauno & Tellervo Koivisto Dresdenissä.
File:Pääministeri Marinin ja liittokansleri Scholzin tapaaminen 16.3.2022 (51941396612).jpg|Sanna Marin & Olof Schalfz
File:Saksalaisten hauta, Hyvinkää.jpg|Hyvinkään taistelussa kaatuneiden saksalaisten muistomerkki
File:Ambassade des pays nordiques (Berlin) (6298294868).jpg|Suomen suurlähetystö Berliinissä
File:Saksan Helsingin-suurlähetystö.jpg|Saksan suulähetystö Helsingissä



## Lähteet
PunaMusta

**PunaMusta Oy** on Rebl Group -konserniin kuuluva painotalo. Se on yksi Suomen suurimmista painotaloista. 

PunaMusta painaa muun muassa Aku Ankka -lehteä, Suomen Autolehteä, Suomen Kuvalehteä sekä Jääkiekkolehteä. PunaMusta Oy:llä on painotalot Tampereella, Joensuussa, Seinäjoella, Lahdessa, Vantaalla ja Forssassa. PunaMusta palvelee muun muassa aikakaus- ja sanomalehtien, mainospainotuotteiden ja viestinnän materiaalien suunnittelussa, sisällöntuotannossa, sivunvalmistuksessa ja painamisessa. Lisäksi PunaMustassa hoidetaan Tampereen Ratikan teippausten ja diginäyttöjen sekä digitaalisten ulkoratkaisuiden mediamyynti. PunaMusta Oy osti I-print Oy:n liiketoiminnan 29.12.2023 sekä Lehtisepät Oy:n Lahdessa sijaitsevan arkkipainoliiketoiminnan 31.1.2024. PunaMusta Oy:n toimitusjohtaja on **Jari Avellan**.

## Vastuullisuus
PunaMusta tarjoaa mahdollisuutta ostaa painotuotteet 100-prosenttisesti hiilineutraaleina. Tuotannon jäljelle jääneet päästöt kompensointiin Verified Carbon Standard (VCS) -sertifioidun ilmastoprojektin kautta. PunaMustan emoyhtiö Rebl Group asetti omat kunnianhimoiset ilmastotavoitteensa, jotka hyväksyttiin Science Based Targets -hankkeessa toukokuussa 2024. PunaMustalle on myönnettu Avainlippu-tunnus merkkinä tuotteiden ja palveluiden kotimaisuudesta.

## Lähteet

## Aiheesta muualla
* Kotisivut
Xiaomi Redmi 6A

**Xiaomi Redmi 6A** on Xiaomin vuonna 2018 julkaisema älypuhelin, jossa on esiasennettuna Android 8.1 (Oreo) -käyttöjärjestelmä Xiaomin MIUI-käyttöliittymällä.

## Tekniset tiedot
### Muotoilu
Xiaomi Redmi 6A -älypuhelimessa on 5,5-tuumainen näyttö HD 2:1-resoluutiolla.

### Fyysiset osat
Laitteesta löytyy 2 Gigahertsin 4-ydin prosessori. Laitteessa on 2 gigatavua RAM-muistia ja 16&nbsp;gigatavua sisäistä muistia. Puhelimen muisti on laajennettavissa enintään 256 gigatavun microSD-kortilla.

#### Kamerat ja multimedia
Laitteessa on 13 megapikselin takakamera. Etukameran tarkkuus on puolestaan 5 megapikseliä.

Videokuvaus voidaan tehdä 1080p (Full HD) -resoluutioilla 30fps.

### Ohjelmisto
Julkaisuhetkellä laitteessa oli esiasennettuna Android 8.1 (Oreo) Xiaomin MIUI-käyttöliittymällä.

## Gallery

Redmi 6A Blue 1 Про телефон.jpg|About (MIUI 10, Android 9)
Redmi 6A Blue 14 модель.jpg|About (MIUI 11, Android 9)
Redmi 6A Blue 6 із коробкою.jpg|
Redmi 6A box з кабелем.jpg|Box


## Lähteet
https://www.phonearena.com/phones/Xiaomi-Redmi-6A_id11009
Francisca Fuentes

**Äiti Francisca Fuentes O.P.** (myös **Pyhän Hengen Francisca**; 1647 Manila, Filippiinit – 24. elokuuta 1711 Intramuros, Manila, Filippiinit) oli dominikaaninunna ja järjestön *Dominican Sisters of Saint Catherine of Siena* perustaja. Hän eli seuraavien 8 paavien hallintokausien aikana: Innocentius X (1644–1655), Aleksanteri VII (1655–1667), Klemens IX (1667–1669), Klemens X (1670–1676), autuas Innocentius XI (1676–1689), Aleksanteri VIII (1689–1691), Innocentius XII (1691–1700) ja  Klemens XI (1700–1721). Hän kuoli luonnollisista syistä, on haudattu Manilaan ja hänen kanonisaatioprosessinsa on avattu.

## Lähteet
Rubiinisatakielet

**Rubiinisatakielet** (*Calliope*) on sieppojen heimoon kuuluva varpuslintusuku. John Gould kuvasi suvun vuonna 1836.

## Lajit
Sukuun kuuluu seuraavat 5 lajia:

* Himalajansatakieli (*Calliope pectoralis*)
* *[[Calliope tschebaiewi]]*
* Rubiinisatakieli (*Calliope calliope*)
* Tulisatakieli (*Calliope pectardens*)
* Surusatakieli (*Calliope obscura*)

## Lähteet
* BirdLife Suomi ry: Maailman lintujen suomenkieliset nimet

### Viitteet
La Parisienne

**La Parisienne** on Casimir Delavignen kuuluisa laulu. Se sävellettiin heinäkuun vallankumouksen jälkeen, kunnianosoituksena sille. Laulu oli Ranskan kansallislauluna heinäkuun monarkian aikana vuosina 1830–1848. 

## Sanat
1

Peuple Français, peuple de braves,
La Liberté rouvre ses bras ;
On nous disait : soyez esclaves !
Nous avons dit : soyons soldats !
Soudain Paris, dans sa mémoire
A retrouvé son cri de gloire :
En avant, marchons
Contre les canons ;
À travers le fer, le feu des bataillons,
Courons à la victoire. (bis) 

2

Serrez vos rangs, qu’on se soutienne !
Marchons ! chaque enfant de Paris
De sa cartouche citoyenne
Fait une offrande à son pays ;
Ô jour d’éternelle mémoire !
Paris n’a plus qu’un cri de gloire :
En avant, marchons
Contre les canons ;
À travers le fer, le feu des bataillons,
Courons à la victoire. (bis)

3 

La mitraille en vain nous dévore,
Elle enfante des combattants ;
Sous les boulets voyez éclore
Ces vieux généraux de vingt ans.
Ô jour d’éternelle mémoire !
Paris n’a plus qu’un cri de gloire :
En avant, marchons
Contre les canons ;
À travers le fer, le feu des bataillons,
Courons à la victoire. (bis)

4 

Pour briser leurs masses profondes,
Qui conduit nos drapeaux sanglants ?
C’est la liberté des deux Mondes,
C’est Lafayette en cheveux blancs.
Ô jour d’éternelle mémoire !
Paris n’a plus qu’un cri de gloire :
En avant, marchons
Contre les canons ;
À travers le fer, le feu des bataillons,
Courons à la victoire. (bis)

5 

Les trois couleurs sont revenus,
Et la colonne, avec fierté,
Fait briller à travers les nues
L’arc-en-ciel de sa liberté,
Ô jour d’éternelle mémoire !
Paris n’a plus qu’un cri de gloire :
En avant, marchons
Contre les canons ;
À travers le fer, le feu des bataillons,
Courons à la victoire. (bis)

6 

Soldat du drapeau tricolore,
D’Orléans ! roi qui l’a porté,
Ton sang se mêlerait encore
À celui qu’il nous a couté.
Ô jour d’éternelle mémoire !
Paris n’a plus qu’un cri de gloire :
En avant, marchons
Contre les canons ;
À travers le fer, le feu des bataillons,
Courons à la victoire. (bis)

7

Tambours, du convoi de nos frères,
Roulez le funèbre signal ;
Et nous, de lauriers populaires
Chargeons leur cercueil triomphal.
Ô temple de deuil et de gloire !
Panthéon, reçois leur mémoire !
Portons-les marchons
Découvrons nos fronts
Soyez immortels vous tous que nous pleurons,
Martyrs de la victoire. (bis)
Mikko Hupa

**Mikko Markus Hupa** (s. 12. syyskuuta 1952 Helsinki) on suomalainen kemisti, joka toimi Åbo Akademin rehtorina vuosina 2015–2019.

Hupa on ollut vuodesta 1998 Åbo Akademin epäorgaanisen kemian professori. Hupa väitteli tekniikan tohtoriksi Åbo Akademissa vuonna 1980. Ennen rehtoriksi valintaansa Hupa toimi Åbo Akademin toisena vararehtorina vuodesta 2012.

## Saavutuksia
Vuonna 2014 Åbo Akademi nimitti Hupan vuoden tutkimusjohtajaksi. Vuonna 2017 International Chemical Recovery Conference myönsi Hupalle *Lifetime Achievement Award* -tunnustuksen. Hupa on myös Aalto-yliopiston kunniatohtori.

## Lähteet
Thomas Petersson

**Thomas Petersson** (s. 1965) on ruotsalainen pöytäjääkiekkoilija, joka edustaa Saanapu Cyclones-nimistä seuraa. Petersson on voittanut urallaan veteraanien maailmanmestaruuden vuonna 2005 sekä hopeaa ja pronssia avoimen sarjan MM-kilpailuista vuosilta 1991 ja 2001. Petersson on tällä hetkellä ITHF:n maailmanrankingissa sijalla 97.

## Lähteet
Lippojoki

**Lippojoki** on suomalainen sukunimi seuraavilla henkilöillä:

* Jari Lippojoki (s. 1961), jääkiekkoilija
* Jarno Lippojoki (s. 1986), jääkiekkoilija
* Kai Lippojoki (s. 1969), hiihtäjä
Kolumbian kansalliskirjasto

**Kolumbian kansalliskirjasto** (, lyhennys: **BNC**; ) on Kolumbian pääkaupungissa Bogotássa toimiva kansalliskirjasto.

## Lähteet

## Aiheesta muualla

*About  (facebook.com)
High Hopes (albumi)

**High Hopes** on yhdysvaltalaisen muusikon Bruce Springsteenin 24. albumi. Se julkaistiin 14. tammikuuta 2014. Albumi nousi parhaimmillaan Suomen virallisen listan kärkeen vuonna 2014.

Albumi sisältää kaksi cover-kappaletta. ”Just Like Fire Would” on alunperin The Saintsin ja ”Dream Baby Dream” Suiciden kappale.

## Kappaleet
# High Hopes – 4:57
# Harry's Place – 4:04
# American Skin (41 Shots) – 7:23
# Just Like Fire Would – 3:56
# Down in the Hole – 4:59
# Heaven's Wall – 3:50
# Frankie Fell in Love – 2:48
# This is Your Sword – 2:52
# Hunter of Invisible Game – 4:42
# The Wall – 4:20
# Dream Baby Dream – 5:00

## Lähteet
Lemonade (albumi)

**Lemonade** on yhdysvaltalaisen laulaja Beyoncén kuudes studioalbumi. Albumi julkaistiin 23. huhtikuuta 2016  Parkwood Entertainmentin ja Columbia Recordsin kautta. 

Albumi julkaistiin välittömästi sen jälkeen, kun HBO oli esittänyt albumista tunnin mittaisen visuaalisen version. Lemonade on Beyoncén toinen ”visuaalinen albumi” vuoden 2013 *[[Beyoncé (albumi)|Beyoncén]]* jälkeen sekä konseptialbumi, jonka kappaleet kertovat Beyoncén kokemasta tunteiden myrskystä petetyksi tulemisen jälkeen.

Heinäkuussa 2017 Yhdysvaltojen julkisen palvelun radioyhtiö NPR nimesi albumin kymmenen kaikkien aikojen merkittävimmän naisen tekemän musiikkialbumin joukkoon.

## Kappaleet
# 
# 
# 
# 
# 
# 
# 
# 
# 
#  
# 
# 

## Palkinnot ja ehdokkuudet
*Lemonade* oli ehdolla yhdeksän Grammy-palkinnon saajaksi vuoden 2017 Grammy Awards -gaalassa. Albumi voitti parhaan urbaanin nykyalbumin ja parhaan musiikkivideon palkinnot, mutta hävisi vuoden albumin palkinnon Adelen albumille ''25''*.*

## Lähteet
Abbekerk

**Abbekerk** on kaupunki Medemblikissä, Pohjois-Hollannin maakunnassa Alankomaissa. Se sijaitsee noin 9 kilometriä Hoornista pohjoiseen sekä noin 27 kilometriä Enkhuizenista luoteeseen. Kaupungin väkiluku vuonna 1970 oli 1 426. Abbekerk sai kaupunkioikeudet vuonna 1414.

## Ilmasto
Abbekerkissa lämpimin kuukausi on elokuu ja kylmin tammikuu. Eniten sataa heinä- ja joulukuussa, vähiten huhtikuussa.

## Lähteet
Vilskettä Vesillä

**Vilskettä Vesillä** () on suomeksi ja ruotsiksi ilmestyvä kirjasarja. Alle kouluikäisille ja alakouluikäisille lapsille suunnattujen kirjojen tarkoitus on opettaa liikkumaan turvallisesti vesillä.

*Vaahtopäät purjehdusleirillä* kertoo kuuden ystävyksen leiriviikosta. Purjehdusleirillä Oliver saa viisi uutta ystävää; pienen Saagan, huolellisen Nupun, hyväruokahaluisen ja myötäilevän Mikon, veikeän ja kaikesta innostuvan Lunan sekä insinööriksi isona aikovan Leon. Heistä tulee Vaahtopäitä, jotka opettelevat Sisun ja Mariannen ohjauksessa jollapurjehduksen alkeita. 

Sarjaan kuuluva kaksikielinen *Vesiloruja – Vattenramsor* on vedestä ja sen eri olomuodoista kertova, alle 6-vuotiaille lapsille suunnattu lorukirja. Päähenkilöitä ovat Sonja ja Oliver.

Kirjojen kieliasu toteutettu yhteistyössä äidinkielenopettajien kanssa. Kirja perustuu Suomen Purjehdus ja Veneilyn ry:n viralliseen opetusmalliin. Kirjan kuvituksen ja ulkoasun on tehnyt kuvittaja ja taittaja Pekka Rahkonen. 

## Luokkalukukirjahanke
Vilskettä Vesillä -hankkeen tavoite on kattaa Suomen alakoulut vuosien 2021-2024 välillä. Lokakuussa 2022 Vilskettä vesillä -hanke on käynnistynyt 41 kunnassa. Ahvenanmaalla hanke käynnistyi alakoulujen ohella päiväkodeissa.

Vilskettä Vesillä -luokkalukukirjahankkeelle myönnettiin Vuoden Veneilyteko 2021 -tunnustus. Tunnustuksen myöntää Veneilytoimittajat ry. 

## Lähteet

## Aiheesta muualla
* vaahtopaat.fi
* Vaahtopäät purjehdusleirillä lukunäyte
Óscar Cristi

**Óscar Cristi Gallo** (29. kesäkuuta 1916 – 25. maaliskuuta 1965) oli chileläinen esteratsastaja ja olympiamitalisti.

Cristi saavutti yksilö- ja joukkuekilpailuissa olympiahopeaa Helsingissä 1952 ollen ensimmäinen useamman olympiamitalin voittanut chileläisurheilija. Hän kuoli 48-vuotiaana auto-onnettomuudessa vuonna 1965.

## Lähteet
* Óscar Cristi Bio, Stats, and Results Olympics at Sports-Reference.com 

### Viitteet

## Aiheesta muualla
Ricardo Echeverría

**Ricardo Echeverría** (31. toukokuuta 1918 Antofagasta – 15. elokuuta 1988 Angol) oli chileläinen esteratsastaja ja olympiamitalisti.

Echeverría saavutti joukkuekilpailussa olympiahopeaa Helsingissä 1952. Yksilökilpailussa hän sijoittui 28:nneksi.

## Lähteet
* Ricardo Echeverría Bio, Stats, and Results Olympics at Sports-Reference.com 

### Viitteet
Toivo Himanen

**Toivo Himanen** (28. tammikuuta 1905 Mikkelin maalaiskunta – 16. syyskuuta 1960) oli *[[Savonmaa (1903–1969)|Savonmaan]]* päätoimittaja. 

## Henkilöhistoria
Toivo Himasen vanhemmat olivat opettaja Taavi Himanen ja Nanna Benedikta Gerdt ja puoliso vuodesta 1935 Sylvi Irene Olkkonen. Himanen pääsi ylioppilaaksi Mikkelin lyseosta 1924 ja opiskeli Helsingin yliopistossa. Hän työskenteli ensin *[[Mikkelin Sanomat|Mikkelin Sanomien]]* palveluksessa ja tuli *Savonmaan* päätoimittajaksi 1934. Hän hoiti tehtävää kuolemaansa asti. Himanen menehtyi autolautalla Tanskasta Helsinkiin, ollessaan palaamasta Itävallasta Suomeen. Hän osallistui aktiivisesti Savonlinnan kunnalliselämään, muun muassa Savonlinnan kaupunginvaltuuston ja -hallituksen jäsenenä 1946–1953 sekä eri lautakuntien, toimikuntien, kirkkovaltuuston ja Savonlinnassa toimivien yhdistysten jäsenenä. Himanen oli myös Saimaan matkailuvaltuuskunnan asiamies 1939–1942. Sotilasarvoltaan Himanen oli luutnantti (1941). 

## Julkaisuja
* *Saimaa kauneinta Suomea*, 1939
* *Savonlinnan kylpylaitos 1896–1946*, 1946

## Lähteet
75 (luku)

**75** (**seitsemänkymmentäviisi**) on luonnollinen luku, jota edeltää luku 74 ja seuraa luku 76.

## Matematiikassa
* 75 on yhdistetty ja vajaa luku.
* 75 on yhdeksänkulmioluku.
* 75 on viiden ensimmäisen viisikulmioluvun summa ja sen vuoksi viisikulmainen pyramidiluku.
* 75 on onnekas luku.
* 75 on Harshad-luku oktaalijärjestelmässä: 75 = 113_8 = 15 \cdot (1+1+3).
* 75 on trimorfinen luku kymmenjärjestelmässä: 75^3=421\ 875.
* 75 on kahden Pythagoraan kolmikon hypotenuusa:  ja .
* 75 voidaan muodostaa seitsemän peräkkäisen alkuluvun summana: 3+5+7+11+13+17+19.
* 75 voidaan muodostaa kolmen neliöluvun summana kahdella tavalla: 7^2+5^2+1^2 tai 5^2+5^2+5^2.

## Luonnontieteissä
* 75 on reniumin järjestysluku jaksollisessa järjestelmässä.
* Arseeni-75 on arseenin vakaa isotooppi.

## Muualla
* 75 voi olla bingon suurin arvottava numero.
* Pariisi on Ranskan departementti numero 75.
* Eurooppatie E75 kulkee Norjan ja Kreikan välillä.
* Kantatie 75 kulkee Siilinjärven ja Kuhmon välillä.

## Lähteet
Hyönteiskato

**Hyönteiskato** tarkoittaa hyönteisten määrän vähenemistä ja hyönteislajien sukupuuttoa. Vuonna 2017 julkaistun tutkimuksen mukaan saksalaisten luonnonsuojelualueiden lentävien hyönteisten määrä on vähentynyt yli 75 prosenttia viimeisen 25 vuoden aikana. Suomessa samanlaista hyönteisten joukkokatoa ei ole havaittu, mutta esimerkiksi Yhdysvalloissa on havaittu mehiläiskatoa ja monet päiväperhoset ovat taantuneet voimakkaasti Etelä-Englannissa.

Mehiläiskannat ovat romahtaneet Yhdysvalloissa jopa 30 prosentilla viime vuosina. On olemassa vahvaa näyttöä siitä, että tuholaishyönteisten torjuntaan käytetyt neonikotinoidit aiheuttavat mehiläisten joukkotuhoa. Myös rikkakasvien torjunta-aine glyfosaatilla on haitallisia vaikutuksia mehiläisten keskushermostoon jo tavanomaisilla pitoisuuksilla. Harvardin yliopiston tutkijoiden mukaan neonikotinoidit eivät hajoa luonnossa aineen valmistajien esittämällä nopeudella. Lisäksi ne leviävät käsitellyistä kasveista mehiläisten ja siitepölyn mukana myös lähistön käsittelemättömiin kasveihin. Mehiläiset kuljettavat neonikotinoidia sisältävää siitepölyä myös pesäänsä, jossa se leviää muihin mehiläisiin.

Lokakuussa 2020 julkaistun tutkimuksen mukaan hyönteiskadolla voi olla aiemmin ymmärrettyä laajempia vaikutuksia, koska monet eri hyönteissyöjät käyttävät samankaltaista ravintoa. Esimerkiksi surviaissääsket ovat monen pedon mieliruokaa, ja niiden kantojen romahtaminen voisi saada aikaan uudenlaisen ekokatastrofin. 

## Katso myös
* Kuudes joukkosukupuutto

## Lähteet

## Aiheesta muualla
* Worldwide decline of the entomofauna: A review of its drivers *Biological Conservation*, Volume 232. Viitattu 12.2.2019
César Mendoza

**César Leonidas Mendoza Durán** (11. marraskuuta 1918 Santiago de Chile – 13. marraskuuta 1996 Santiago de Chile) oli chileläinen maata hallinneen sotilasjuntan jäsenenäkin toiminut järjestyspoliisin päällikkö ja esteratsastuksen olympiamitalisti.

Mendoza saavutti esteratsastuksen joukkuekilpailussa olympiahopeaa Helsingissä 1952. Yksilökilpailussa hän sijoittui jaetulle 7. sijalle.

Chilen sotilasvallankaappauksessa 1973 Mendoza kuului järjestyspoliisi *Carabineros*in edustajana maata hallinneeseen sotilasjunttaan. Hän kuului valtionhallintoon myös tämän jälkeen vuoteen 1985 asti.

## Lähteet
* César Mendoza Bio, Stats, and Results Olympics at Sports-Reference.com 

### Viitteet

## Aiheesta muualla
Richard McDonald

**Richard ”Dick” James McDonald** (16. helmikuuta 1909 Manchester, New Hampshire – 14. heinäkuuta 1998 Bedford) oli McDonald’s-hampurilaisravintolaketjun perustaja yhdessä veljensä Maurice McDonaldin kanssa.
Mahmood

**Alessandro Mahmoud** (s. 12. syyskuuta 1992 Milano, Italia) on italialainen laulaja ja lauluntekijä.

Hänen äitinsä on italialainen, alun perin kotoisin Sardiniasta ja hänen isänsä on egyptiläinen. Mahmood voitti vuoden 2019 San Remon musiikkifestivaalit kappaleellaan "Soldi" ja edusti näin Italiaa vuoden 2019 Euroviisuissa Tel Avivissa. Hän sijoittui toiseksi. Hän ansaitsi paikkansa San Remon festivaaleilla voittaessaan erillisen *Sanremo Giovani 2018* -kilpailun toisen illan kappaleellaan "Gioventù bruciata". Mahmood osallistui myös Italian *X Factor* -kilpailun kuudennelle tuotantokaudelle.

Vuonna 2022 Mahmood voitti San Remon musiikkifestivaalit yhdessä Blancon kanssa kappaleella *[[Brividi]]*. Täten he edustivat Italiaa vuoden 2022 Euroviisuissa Torinossa. Duo kilpaili eurovision laulukilpailun finaalissa 14. toukokuuta ja sijoittui finaalin kuudenneksi. Vuonna 2024 Mahmood kilpaili San Remon musiikkifestivaalissa kappaleella *Tuta gold*. Hän sijoittui festivaalissa kuudenneksi.

## Diskografia

### Studioalbumit

### EP-levyt

### Singlet

## Lähteet
Soldi (Mahmoodin kappale)

**Soldi** on Mahmoodin esittämä kappale, jolla hän voitti San Remon musiikkifestivaalit 2019 ja edusti Italiaa vuoden 2019 Eurovision laulukilpailussa.

Kappale kilpaili Euroviisujen finaalissa, jossa se sai 472 pistettä ja sijoitui lopputuloksissa toiseksi.

## Lähteet
Australian avoin tennisturnaus 2019 – miesten kaksinpeli

Novak Đoković voitti turnauksen seitsemännen kerran päihittämällä Rafael Nadalin loppuottelussa.

## Sijoitetut pelaajat


#** [[Novak Đoković]]** **(mestari)**
# Rafael Nadal *(loppuottelu)*
# Roger Federer *(4. kierros)*
# Alexander Zverev *(4. kierros)*
# Kevin Anderson *(2. kierros)*
# Marin Čilić *(4. kierros)*
# Dominic Thiem *(2. kierros, luovutus)*
# Kei Nishikori *(puolivälierät, luovutus)*
# John Isner *(1. kierros)*
# Karen Hatšanov *(3. kierros)*
# Borna Ćorić *(4. kierros)*
# Fabio Fognini *(3. kierros)*
# Kyle Edmund *(1. kierros)*
# Stéfanos Tsitsipás *(välierät)*
# Daniil Medvedev *(4. kierros)*
# Milos Raonic *(puolivälierät)*
# Marco Cecchinato *(1. kierros)*
# Diego Schwartzman *(3. kierros)*
# Nikoloz Basilashvili *(3. kierros)*
# Grigor Dimitrov *(4. kierros)*
# David Goffin *(3. kierros)*
# Roberto Bautista Agut *(puolivälierät)*
# Pablo Carreño Busta *(4. kierros)*
# Chung Hyeon *(2. kierros)*
# Denis Shapovalov* (3. kierros)
# [[Fernando Verdasco]] *(3. kierros)*
# [[Alex de Minaur]] *(3. kierros)*
# [[Lucas Pouille]] *(välierät)*
# [[Gilles Simon]] *(2. kierros)*
# [[Gaël Monfils]] *(2. kierros)*
# [[Steve Johnson (tennispelaaja)|Steve Johnson]] *(1. kierros)*
# [[Philipp Kohlschreiber]] *(2. kierros)''


## Kaavio

### Loppukierrokset

### Kaavion yläosa
#### Lohko 1

#### Lohko 2

#### Lohko 3

#### Lohko 4

### Kaavion alaosa

#### Lohko 5

#### Lohko 6

#### Lohko 7

#### Lohko 8

## Lähteet
* Main draw

### Viitteet
Lucas Saatkamp

**Lucas Saatkamp** (s. 6. maaliskuuta 1986 Lajeado, Brasilia) on brasilialainen lentopalloilija, joka on voittanut olympiakultaa ja maailmanmestaruden. Hän on pituudeltaan 209-senttinen ja pelipaikaltaan keskitorjuja.

Saatkamp on voittanut olympiakultaa Rio de Janeirossa 2016 ja saavuttanut olympiahopeaa Lontoossa 2012. Hän on voittanut maailmanmestaruuden vuonna 2010 sekä saavuttanut MM-hopeaa vuosina 2014 ja 2018.

## Lähteet
Michael Rice

**Michael Rice** (s. 1997 Hartlepool, Englanti, Iso-Britannia), on brittiläinen laulaja. Hän edusti Isoa-Britanniaa kappaleella ”Bigger Than Us” vuoden 2019 Eurovision laulukilpailussa Tel Avivissa, Israelissa. Rice nousi kuuluisuuteen voittaessaan BBC Onen järjestämän *All Together Now* -kilpailun vuonna 2018 sekä osallistuessaan *The X Factor* -kilpailun 11. tuotantokaudelle vuonna 2014.

## Ura

### 2014–2018: ''The X Factor'' & ''All Together Now''
Vuonna 2014 Rice osallistui *The X Factor UK* -kilpailun 11. tuotantokaudelle. Hän koe-esiintyi kilpailussa Whitney Houstonin kappaleella "I Look to You". Hän kuitenkin tippui kilpailusta Bootcamp-vaiheessa. Vuonna 2018 Rice osallistui BBC Onen *All Together Now* -laulukilpailun ensimmäiselle tuotantokaudelle ja voitti kilpailun.

### 2019– ''Eurovision laulukilpailu''
Tammikuussa 2019 Ricen ilmoitettiin olevan yksi kuudesta kilpailijasta, jotka kilpailisivat Ison-Britannian euroviisukarsinnassa nimeltä *Eurovision: You Decide*. 8. helmikuuta hän voitti kilpailun kappaleellaan ”Bigger Than Us”. Kappaleen ovat kirjoittaneet Laurell Barker, Anna-Klara Folin, John Lundvik ja Jonas Thander.

## Diskografia

### Singlet

## Lähteet
Apollon Dafneioksen temppeli

**Apollon Dafneioksen temppeli** oli antiikin aikainen Apollon Dafneiokselle omistettu kreikkalainen temppeli Attikassa Kreikassa. Se sijaitsi Aigaleos- ja Poikilon-vuorten välisessä solassa, jonka kautta kulki Pyhä tie Ateenasta Eleusiihin. Temppelin arkeologiset jäänteet sijaitsevat nykyisen Chaïdárin Dafnín kaupunginosassa Dafnín luostarin alueella.

## Historia

Apollon Dafneioksen temppeli oli rakennettu alun perin oletettavasti klassisella kaudella. Tarkkaa ajoitusta ei kuitenkaan tunneta, koska temppelin perustukset ovat nykyisen luostarin alla, eikä niitä ole voitu tutkia kovin hyvin. Temppeli oli omistettu Apollonille, joka yhdistettiin usein laakeripuuhun (*dafnē*), ja tämän lisäksi myöhemmin myös Athenelle, Demeterille ja Korelle. Apollonin Dafneios-epiteetti on säilynyt edelleen nykyisen kaupunginosan ja luostarin nimessä.

Kreikkalaisessa mytologiassa temppelin alkuperä liittyi Kefaloksen jälkeläisiin Khalkinokseen ja Daitokseen. Kefalos oli karkotettu Ateenasta vaimonsa murhan vuoksi, jonka jälkeen hän siirtyi saarelle, joka sai hänestä nimen Kefalonia. Khalkinos ja Daitos, jotka olivat Kefaloksen jälkeläisiä kymmenennessä polvessa, pyysivät myöhemmin Delfoin oraakkelilta lupaa palata Ateenaan. Oraakkeli kehotti näitä uhraamaan Apollonille ensimmäisenä siinä kohdassa Attikaa, missä näkevät kolmisoudun kulkevan maalla. Kun he saapuivat Poikilon-vuoren kohdalle, he näkivät käärmeen, joka kiirehti pesäänsä, ja uhrasivat siinä Apollonille.

Alarikin johtamat visigootit tuhosivat temppelin vuonna 395/396. Sen paikalle rakennettiin basilikakirkko 400-luvulla, ja se laajennettiin ja kunnostettiin paikan ensimmäiseksi luostariksi Justinianuksen aikana vuosina 527–565. Nykyinen luostari paikalla on peräisin bysanttilaiselta kaudelta noin vuodelta 1080.

## Rakennukset ja löydökset

Temppeli oli osa laajempaa pyhäkköaluetta. Temppelirakennuksesta on säilynyt osia uudelleenkäytettynä luostarin rakenteissa. Luostarin pylväskäytävässä on doorilaisten pylväiden kapiteeleja klassiselta kaudelta ja eksonartheksissa joonialainen pylväs kapiteeleineen roomalaiselta kaudelta. Pausaniaan mukaan pyhäkköalueella oli Apollonin, Athenen, Demeterin ja Koren patsaat. Pyhäkön päätemppeli ei kuitenkaan ilmeisesti ole ollut erityisen suuri, joten on mahdollista, että ainakin Demeterille ja Korelle on ollut alueella toinen, pienempi temppeli.

Koko pyhäkköalue oli ympäröity temenos-muurilla. Ainakin osa luostarin bysanttilaisaikaisesta muurista on rakennettu sen päälle. Muurin itäportti on ilmeisesti antiikin aikaisen portin paikalla. Temppelin lähellä sijaitsi Panille ja nymfeille omistettu luola sekä Afroditen pyhäkkö.

## Lähteet
Australian avoin tennisturnaus 2019 – naisten kaksinpeli

Naomi Ōsaka voitti turnauksen päihittämällä Petra Kvitován loppuottelussa.

## Sijoitetut pelaajat


# Simona Halep *(4. kierros)*
# Angelique Kerber *(4. kierros)*
# Caroline Wozniacki *(3. kierros)*
#** [[Naomi Ōsaka]] (mestari)**
# Sloane Stephens *(4. kierros)*
# Elina Svitolina *(puolivälierät)*
# Karolína Plíšková *(välierät)*
# Petra Kvitová *(loppuottelu)*
# Kiki Bertens *(2. kierros)*
# Darja Kasatkina *(1. kierros)*
# Aryna Sabalenka *(3. kierros)*
# Elise Mertens *(3. kierros)*
# Anastasija Sevastova *(4. kierros)*
# Julia Görges *(1. kierros)*
# Ashleigh Barty *(puolivälierät)*
# Serena Williams *(puolivälierät)*
# Madison Keys *(4. kierros)*
# Garbiñe Muguruza *(4. kierros)*
# Caroline Garcia *(3. kierros)*
# Anett Kontaveit *(2. kierros)*
# Wang Qiang *(3. kierros)*
# Jeļena Ostapenko *(1. kierros)*
# Carla Suárez Navarro *(2. kierros)*
# Lesja Tsurenko *(2. kierros)*
# Mihaela Buzărnescu *(1. kierros)*
# Dominika Cibulková *(1. kierros)*
# Camila Giorgi *(3. kierros)*
# Hsieh Su-wei *(3. kierros)*
# Donna Vekić *(2. kierros)*
# Marija Šarapova *(4. kierros)*
# Petra Martić *(3. kierros)*
# Barbora Strýcová *(1. kierros)*


## Kaavio

### Loppukierrokset

### Kaavion yläosa
#### Lohko 1

#### Lohko 2

#### Lohko 3

#### Lohko 4

### Kaavion alaosa

#### Lohko 5

#### Lohko 6

#### Lohko 7

#### Lohko 8

## Lähteet
*Main Draw

### Viitteet
Douglas Souza

**Douglas Correia de Souza** (s. 20. elokuuta 1995 Santa Bárbara d'Oeste, Brasilia) on brasilialainen lentopalloilija, joka on voittanut olympiakultaa ja saavuttanut MM-hopeaa. Hän on pituudeltaan 199-senttinen.

Souza on voittanut olympiakultaa Rio de Janeirossa 2016 ja saavuttanut MM-hopeaa Italian ja Bulgarian kisoissa vuonna 2018.

## Lähteet
Apollon Delfinioksen temppeli

**Apollon Delfinioksen temppeli** eli **Delfinion** (, ) oli antiikin aikainen Apollon Delfiniokselle ja Artemis Delfinialle omistettu kreikkalainen temppeli Ilissos-joen varrella Ateenassa Kreikassa.

## Historia

Delfinion rakennettiin klassisella kaudella noin vuonna 450 eaa., mutta sen paikalla on saattanut sijaita jo varhaisempi, arkaaisella tai jo mykeneläisellä kaudella rakennettu pyhäkkö. Kreikkalaisessa mytologiassa temppelin paikkaa pidettiin samana, jossa sijaitsi Aigeuksen palatsi ja jossa tämä tunnusti Ateenaan Troizenista palanneen Theseuksen pojakseen. Myös temppelin alkuperä liitettiin Aigeukseen. Pausaniaan mukaan se oli juuri rakenteilla, kun Theseus palasi. Delfinioniin liittyi Delfinia-juhla, jonka kulkue päättyi temppelille.

Delfinionin yhteydessä toimi oikeusistuin, joka käsitteli surmatapaukset silloin, kun syytetty piti surmaa oikeutettuna tai esitti sen vahingoksi. Siellä vannottiin myös valat Ateenan kansalaisuutta myönnettäessä. Oikeusistuimen rakennus oli rakennettu arkaaisella kaudella noin vuonna 500 eaa. Mytologiassa sen alkuperä juonnettiin Theseukseen, joka olisi saanut oikeusistuimelta vapautuksen joko siitä, että surmasi ilkityöntekijät Skironin ja Prokrusteen Isthmoksen tiellä kotimatkallaan, tai siitä että surmasi pallantidit, tai kummastakin.

Temppeli ja oikeusistuin purettiin alueen muiden rakennusten tavoin noin vuonna 258, kun keisari Valerianus rakennutti alueen poikki muurin goottien ja herulien hyökkäyksen pelossa. Alueen arkeologiset kaivaukset suoritettiin 1950–1960-luvuilla.

## Rakennukset ja löydökset

Delfinionin temppeli sijaitsi lähellä Olympoksen Zeuksen temppeliä sen eteläpuolella. Se edusti doorilaista tyyliä ja oli peripteraalitemppeli ja kummassakin päässä distylos in antis. Temppelin perustusten koko oli noin 15 x 33 metriä ja siinä oli lyhyillä sivuilla kuusi ja pitkillä sivuilla 13 pylvästä. Temppeli oli rakennettu poros-kalkkikivestä ja koristeltu marmorisilla metoopeilla, päätykolmio- ja akroterion-koristeilla ja kattolaatoilla. Sitä ei ilmeisesti ollut maalattu.

Oikeusistuimen rakennus on tunnistettu heti temppelin lounaispuolelta. Se oli temppeliä pienikokoisempi ja siihen kuului kolme huonetta. Sen lattiat oli koristeltu myöhäisellä klassisella tai varhaisella hellenistisellä kaudella pikkukivimosaiikein.

Temppelin lähellä oli Apollon Pythiokselle omistettu alttari, jonka pystytti tyranni Peisistratos noin vuonna 522–521 eaa. Temppelin eteläpuolella sijaitsi Panhellenion ja itäpuolella Kronoksen ja Rhean temppeli.

## Lähteet

## Aiheesta muualla
Delfinion

**Delfinion** (, ) voi viitata seuraaviin:

* Delfinion eli Apollon Delfinioksen temppeli, antiikin aikainen temppeli Ateenassa
* Delfinion eli Apollon Delfinioksen pyhäkkö, antiikin aikainen pyhäkkö Miletoksessa

* Delfinion, antiikin aikainen kaupunki Attikassa, Oropoksen satamakaupunki
* Delfinion, antiikin aikainen kaupunki Khioksen saarella

* Ritarinkannukset (*Delphinium*), leinikkikasvien heimoon kuuluva kasvisuku

## Lähteet
Mazel tov

”**Mazel tov**” tai ”**mazal tov**” () on juutalainen ilmaisu, jota käytetään onnentoivotuksena. Sanojen *mazal* (suom. *onni* tai *kohtalo*) ja *tov* (suom. *hyvä*) alkuperä on heprean kielessä, mutta fraasina *mazal tov* otettiin käyttöön jiddišin kieleen, josta se myöhemmin yhdistettiin moderniin hepreaan.

## Lähteet